Avem date bombă despre traseul banilor în cazul grupării statului paralel. Potrivit procurorilor DNA, s-au rulat sume uriașe între firmele avocatului Doru Trăilă și ale generalilor Dumitru Dumbravă și Florian Coldea.
Pe lângă cei 100.000 de euro plătiți de afaceristul Hideg, cei trei inculpati au încasat bani și de la alte societăți, iar traseul era același: de la sediul casei de avocatură în conturile generalului Dumbravă, iar apoi la Coldea. În ultimii doi ani, peste cinci milioane de lei au fost livrați prin bancă.
SUMELE URIAȘE CARE AU AJUNS LA GENERALII FLORIAN COLDEA ȘI DUMITRU DUMBRAVĂ
în perioada 10.01.2022 – 28.02.2024, SC Wise Line Consulting SRL a încasat de la Societatea Civilă Profesională „Doru Trăilă și Asociații” suma totală de 5.200.794,19 lei.
anul 2022 – 1.029.409,11 lei
anul 2023 – 3.370.431,90 lei
anul 2024 – 800.953,18 lei
În perioada 10.01.2022 – 28.02.2024, SC Strategic Sys SRL a încasat de la SC Wise Line Consulting SRL suma totală de 1.241.726,47 lei, prin 19 transferuri
anul 2022 – 17.329,00 lei
anul 2023 – 1.075.146,23 lei
anul 2024 – 149.251,09 lei.
Afaceri fabuloase pe firmele celor doi generali
Potrivit documentelor, compania lui Dumbravă a fost înregistrată la Registrul Comerțului în anul 2018. În doar trei ani, cifra de afaceri a ajuns de la puțin peste un milion de lei, la peste 3,4 milioane de lei.
SC Wise Line Consulting SRL înregistrată la Registrul Comerțului în anul 2018
– unic asociat și administrator Dumitru Dumbravă
– activități de consultanță pentru afaceri și management
– 2020: cifră de afaceri 1.148.552 lei, profit net 938.294 lei
– 2021: cifră de afaceri 4.693.003, profit net 3.646.710
– 2022: cifră de afaceri 1.797.744 lei, profit net 693.344 lei
– 2023: cifră de afaceri 6.218.316 lei, profit net 3.491.739 lei
În perioada 2020 – 2023, societatea nu a avut niciun salariat
Compania de consultanță a lui Florian Coldea a avut o creștere de la un an la altul și a ajuns la o cifră de afaceri de peste 6 milioane de lei.
SC Strategic SYS SRL înregistrată la Registrul Comerțului în anul 2020
– asociați: Florian Coldea și Dumitru Cocoru
– administrator: Dumitru Cocoru
– activități de inginerie și consultanță tehnică
– activități de consultanță în domeniul relațiilor publice și al comunicării
– activități de consultanță pentru afaceri și management
– activități de consultanță și tehnologia informației
– 2020: cifră de afaceri 639.739 lei, profit net 573.775 lei
– 2021: cifră de afaceri 4.483.572 lei, profit net 4.310.955
– 2022: cifră de afaceri 2.945.093 lei, profit net 2.690.565 lei
– 2023: cifră de afaceri 6.119.796 lei, profit net 4837.140 lei
Florian Coldea, viață de lux și costume care costă cât un apartament
Dezmățul din bani publici al generalul Coldea se vede cu ochiul liber. Fostul șef SRI are o garderobă scumpă cât un apartament. Generalul a fost surprins de mai multe ori purtând costume de mii de euro, cumpărate direct de la designeri de lux. Asta în condițiile în care salariul de la servicii nu i-ar fi permis un astfel de dezmăț.
Costumele generalului Coldea au intrat în atenția jurnaliștilor încă din anul 2017. Presa scria că șeful SRI purta haine din colecții celebre. Unul dintre costumele sale a fost recunoscut ca fiind parte din colecția Louis Vuitton toamnă-iarnă 2012.
Un astfel de costum ajunge să coste și mai mult de 2.000 de euro. Asta în condițiile în care, potrivit declarației sale de avere din 2015, în fruntea SRI încasa lunar mai puțin de 10.000 de lei. Practic, ar fi trebuit să își cheltuie tot salariul pe o lună pentru un costum.